Z A P I S N I K
29. sjednice Vijeća Mjesnog odbora Volovčica
održane dana 29. kolovoza 2023. godine (četvrtak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: ---
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 29. sjednicu Vijeća Mjesnog odbora.
Vijeće je jednoglasno verificiralo tekst Zapisnika 28. sjednice Vijeća održane dana 04. srpnja 2023. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Aktualna komunalna problematika
2. Razno: izvješća, pitanja i prijedlozi

Ad1)	Aktualna komunalna problematika
Temeljem provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi
Z a k lj u č a k   1.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od da od Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za promet zatraži
implementiranje prometnih rješenja prema Prometnom elaboratu za prostor Mjesne samouprave Volovčica kako slijedi:
· semaforizacija raskrižje Borongajska cesta – Getaldićeva ulica 
· kružni tok na koridoru Planinska ulica – Trg Volovčica – Ivanićgradska ulica
· unapređenje biciklističkog prometa i sigurnosti postavljanjem horizontalne signalizacije i biciklističkih staza na Borongajskoj cesti, Zapoljskoj ulici, Turopoljskoj ulici, Ivanićgradskoj ulici i Getaldičevoj ulici.


Temeljem provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi
Z a k lj u č a k   2.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da se u prioritete za izradu Plana malih komunalnih akcija – asfalterski program za 2024. godinu za područje Mjesne samouprave Volovčica uvrsti 
· ponovno asfaltiranje postojeće pješačke staze koja se proteže od Borongajske ceste k.br. 94 uz jugozapadnu stranu zgrade do kolnika Borongajske ceste, k.č. 2608/49 k.o. Peščenica.

Ad2)	Razno
[bookmark: _GoBack]Predsjednica je izvijestila vijećnike o manifestaciji Sajma zdravlja koju će NZJZ „Dr. Andrija Štampar“ u suradnji s Gradom Zagrebom održati na Tržnici Volovčica u subotu, 16.09.2023. godine. NA Sajmi će se moći dobiti nutricionističko i kineziološko savjetovanje, moći će se izmjeriti tlak i glukoza u krvi, obaviti mamografski pregled te izmjeriti CO u izdisajnom zraku, bit će dostupno savjetovanje sa školskim liječnikom te informacije o povezanosti zdravog okoliša i zdravlja.
Predsjednica je izvijestila vijećnike o rezultatima sanacije posljedica srpanjskih olujnih nevremena u Zagrebu. 
Uslijedila je rasprava vijećnika o rezultatima rada Civilne zaštite tijekom i nakon nevremena koje je zahvatilo Zagreb u srpnju. Izražena je zabrinutost zbog činjenice da je izostalo sustavno organiziranje i koordiniranje od strane Civilne zaštite i da je velik dio posla sanacije štete u prvim satima spontano izvršen od strane samih građana. Nastavno, vijećnik S. Grgić izrazio je potrebu za jačanjem aktivnosti Civilne zaštite na razini sustavnog informiranja građana, na razini preventivnih radnji (kao što je održavanje atomskih skloništa) te na razini obnove sustava Civilne zaštite.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 19.09.2023. godine s početkom u 18:00 sati.
Dovršeno u 18:30 sati.
KLASA: 024-08/23-03/1667
URBROJ: 251-13-11-11/008-23-2 
Zagreb, 29. kolovoza 2023.

Predsjednica
Vijeća Mjesnog odbora Volovčica
Iva Jelačić, v.r.
